b'\n_START_ARTICLE_\nEP u hokeju na travi za \xc5\xbeene 2007., razred Challenge\n_START_PARAGRAPH_\nEuropsko prvenstvo u hokeju na travi za \xc5\xbeene 2007., tre\xc4\x87eg, najni\xc5\xbeeg natjecateljskog razreda "Challenge" se odr\xc5\xbeava u Hrvatskoj, u Zagrebu._NEWLINE_Odr\xc5\xbeava se u razdoblju od 2. do 8. rujna 2007..\n_START_SECTION_\nSudionice\n_START_PARAGRAPH_\nSudionice su Wales, \xc5\xa0vicarska, Hrvatska, Poljska, Turska, Slova\xc4\x8dka i Srbija._NEWLINE_Igra se u dvije skupine._NEWLINE__NEWLINE_U skupini "A" su Hrvatska, Wales i \xc5\xa0vicarska._NEWLINE__NEWLINE_U skupini "B" su Poljska, Turska, Slova\xc4\x8dka i Srbija.\n_START_SECTION_\nNatjecateljski sustav\n_START_PARAGRAPH_\nNatjecanje se odr\xc5\xbeava u dva dijela._NEWLINE__NEWLINE_U prvom dijelu se djevoj\xc4\x8dadi natje\xc4\x8du u skupinama, u kojima se igra po jednostrukom liga\xc5\xa1kom sustavu._NEWLINE__NEWLINE_Bodovanje je po idu\xc4\x87em sustavu: za pobjedu se dobiva tri boda, za nerije\xc5\xa1eni susret jedan bod, a za poraz ni\xc5\xa1ta._NEWLINE__NEWLINE_U drugom dijelu se djevoj\xc4\x8dadi iz dviju skupina igraju unakri\xc5\xbe u borbi za poredak._NEWLINE__NEWLINE_Prve dvije djevoj\xc4\x8dadi iz obiju skupina odlaze u borbu za vi\xc5\xa1i poredak i osvajanje prva dva mjesta, koja daju pravo sudjelovanja vi\xc5\xa1em natjecateljskom razredu (razredu "Trophy") na idu\xc4\x87em europskom prvenstvu._NEWLINE__NEWLINE_Djevoj\xc4\x8dadi koje izgube u poluzavr\xc5\xa1nici, odlaze u borbu za 3. mjesto, a pobjednice su osigurale promicanje u vi\xc5\xa1i razred. Tako\xc4\x91er, i pobjednice igraju za poredak, za 1. mjesto._NEWLINE__NEWLINE_Zadnje dvije djevoj\xc4\x8dadi iz skupine "B", zajedno sa 3. mom\xc4\x8dadi iz skupine "A" odlaze u borbu za poredak od 5. do 7. mjesta. Te tri djevoj\xc4\x8dadi tvore skupinu "C", u kojoj igraju me\xc4\x91usobno po jednostrukom liga\xc5\xa1kom sustavu, a ishodi me\xc4\x91usobnih susreta iz prvog dijela se prenose. Posljednji u skupini "C" ispada u ni\xc5\xbei natjecateljski razred, razred "Challenge 2".'